SCB จับมือรพ.รามาธิบดี เปิดตัว “Rama App”
SCB จับมือคณะแพทยศาสตร์รพ.รามาธิบดี เปิดตัว “Rama App"
24 ก.พ. 2563

ธนาคารไทยพาณิชย์ จำกัด (มหาชน) หรือ SCB ร่วมกับ คณะแพทยศาสตร์โรงพยาบาลรามาธิบดี มหาวิทยาลัยมหิดล เปิดตัว “Rama App” รามาธิบดีแอปพลิเคชัน โฉมใหม่ ภายใต้คอนเซปต์ นัดหมาย-จ่ายเงิน-รับยา-ง่ายครบ-จบในแอปเดียว ด้วยความมุ่งมั่นพัฒนาแอปพลิเคชันที่สามารถตอบโจทย์การทำธุรกรรมทางการเงินและธุรกรรมทางการแพทย์ ในแอปเดียว นับเป็นนวัตกรรมครั้งสำคัญในโรงพยาบาลที่สามารถทำธุรกรรมทางการแพทย์ได้อย่างครบถ้วน ครอบคลุม นัดตรวจแพทย์ เช็คอินก่อนพบแพทย์โดยไม่ต้องวางบัตร เลื่อนนัดด้วยตัวเอง ทำประวัติสร้างเวชระเบียนอย่างง่าย และสามารถชำระเงินผ่านแอปพลิเคชัน และตู้ชำระเงินอัตโนมัติ ซึ่งทำให้ชีวิตง่ายขึ้นตลอดการเข้ารับบริการในโรงพยาบาล
โดยมี นายสีหนาท ล่ำซำ ผู้ช่วยผู้จัดการใหญ่ ผู้บริหารสายงาน Payment Product Solution and Management ร่วมด้วย นายภานุ โชติประสิทธิ์ ผู้ช่วยผู้จัดการใหญ่ ผู้บริหารสายงาน Corporate Banking 2 ธนาคารไทยพาณิชย์ ศ.นพ.ปิยะมิตร ศรีธรา คณบดีคณะแพทยศาสตร์ ศาสตราจารย์ พร้อมด้วย นายแพทย์รณชัย คงสกนธ์ รองคณบดีฝ่ายการคลังและการพัสดุ และ อาจารย์แพทย์หญิงศนิ มลกุล รองคณบดีฝ่ายสารสนเทศ และ คณะแพทยศาสตร์โรงพยาบาลรามาธิบดี มหาวิทยาลัยมหิดล ร่วมแถลงข่าวเปิดตัว “Rama App”